**Egyetemes megmérettetés: tedd mérlegre a tudásod!**

A Pannon Egyetem Mérnöki Kara 2014. március 21-22. között 11. alkalommal rendezi meg a Hlavay József Országos Környezettudományi és Műszaki Diákkonferenciát.

Ha Te műszaki és/vagy természettudományok iránt érdeklődő középiskolás diák vagy akkor ott a helyed! Válassz pályát!

* Add elő saját vagy csapatod kutatási eredményeit!
* Nevezz be fizika vagy kémia feladatmegoldó versenyre!
* Tervezz és alkoss valami újat a Junior Mérnökversenyen!

A konferencián résztvevő diákoknak és felkészítő tanáraiknak ingyenes részvételt és térítésmentes szálláslehetőséget biztosítunk. A legjobb (I-III. helyezett, különdíjak) előadásokat, feladatmegoldó diákokat és kreatív csapatokat értékes könyvutalványokkal díjazzuk.

További információ: <http://diakkonferencia.mk.uni-pannon.hu>

Várjuk jelentkezésedet!